Τη θέση ότι, αν χρειαστεί, η Ελλάδα θα κόψει μόνη της ευρώ στην Τράπεζα της Ελλάδος διατύπωσε η υποψήφια βουλευτής του ΣΥΡΙΖΑ στην Κοζάνη Ραχήλ Μακρή.

Σε διαφωνία που είχε με ανθυποψήφιό της σε τοπικό κανάλι της Κοζάνης, η κ. Μακρή ανέφερε ότι σε περίπτωση που διακόψει τη χρηματοδότηση προς την Ελλάδα η Ευρωπαϊκή Κεντρική Τράπεζα, θα ενεργοποιηθεί το emergency του ELA και «θα μπορούμε να κόψουμε μόνοι μας ευρώ στην Τράπεζα της Ελλάδος μέχρι 100 δισ. ευρώ».

«Γιατί δεν ‘κόβουν’ 300 δισ. για να μηδενίσουν και το χρέος;» ήταν η «πληρωμένη» απάντηση της ΝΔ.

Σύμφωνα με το Mega, οι δηλώσεις της κυρίας Μακρή προκάλεσαν αιφνιδιασμό στην Κουμουνδούρου, έγινε μία επικοινωνία μαζί της και της ζήτησαν να «αποσαφηνίσει» τι ακριβώς εννοούσε.

Θερμή παράκληση προς υποψήφιους-ες: Αν δεν γνωρίζουν ενα θέμα, ας μην αυτοσχεδιάζουν. Οι πολίτες ζητούν σοβαρότητα κ σαφήνεια, από όλους… — Dim. Papadimoulis (@papadimoulis) January 15, 2015

Newsroom ΑΛΤΕΡ ΕΓΚΟ